Pärnu linna ja maakonda tutvustav majandustrükis valmis selle aasta alguseks. Tegemist on klassikalise majandust ja investeerimist tutvustava trükisega, mis annab ülevaate  Pärnumaale suunatud ärikontaktide ja investeerimissfääride loomise võimalustest.  "Tahtsime seekordse väljaande teha pisut omanäolisemalt, et erinedes teistest samalaadsetest trükistest jääks Pärnu inimestele paremini meelde," lausus raamatut tutvustava sissejuhatava mõtte Toomas Kuuda, kes on Eesti Kaubandus-Tööstuskoja Pärnu esinduse juhataja ja valminud trükise peamine toimetaja. "Kaant vaadates näeme vana ust. Seni oleme näinud randa, päikest ja kõike ilusat, aga nüüd aegu näinud uks. Miks nii?" küsis  Kuuda ja vastas, et selles eakas ukses peitub kindel sõnum, mis kutsub sisse astuma. "Tulge siia, teeme äri või investeerige! Vana näitab ajas säilimist ning traditsioonide olemasolu," rõhutas Kuuda peamisi raamatus leiduvaid märksõnu. Pealegi on Pärnu linna pildis üldsegi üks hinnatumaid asju puitarhitektuur. Nii avaneb läbi selle kaanepildi ukse väga unikaalne Pärnu nägu.